**KÖZÉRTHETŐEN A WADA TILTÓLISTÁBAN BEKÖVETKEZŐ, A TUE SZABÁLYOZÁST IS ÉRINTŐ VÁLTOZÁSOKRÓL 2017-BEN**

**S1. csoport: ANABOLIKUS SZEREK**

Az Egészségügyi Világszervezet segítségével a listában szereplő bizonyos szerek nevezéktana folyamatosan frissül a nemzetközi nem jogvédett nevek irányába (INN-ek). Az olvasó dolgának megkönnyítése érdekében a korábbi megnevezések is szerepelnek, és egyetlen szer sem került törlésre a Tiltólistában.

A boldenone, boldione, 19-norandrostenedione és a nandrolone áthelyezésre került, a 19-norandrostenediol-t, pedig hozzáadták az S1./b csoporthoz, mivel ezek a vegyületek endogén módon is képződhetnek alacsony koncentrációban.
Ez a változtatás nem befolyásolja az említett vegyületek tiltott státuszát. Ezen anyagok kimutatásának értelmezésére és jelentésére két speciális technikai dokumentum vonatkozik: TD2016IRMS és/vagy TD2016NA.

Az 5α-androst-2-ene-17-one, amelyet általában Delta-2-nek vagy 2-androstenone-nak hívnak, Tiltólistára került, mint egy példaként a DHEA metabolitjára, amelyet újabban táplálék-kiegészítőkben mutattak ki.

**Sajnos a táplálék- és étrend-kiegészítők szándékos vagy véletlenszerű szennyezése / szennyeződése (kereszt-szennyeződés) anabolikus hatású szerekkel, illetve anabolikus androgén szteroidokkal ma a Sport világméretű problémája, ezért minden sportoló figyelmét nyomatékosan felhívjuk az izomtömeg növekedésére, és az izomerő fokozására ajánlott termékek használatának fokozott veszélyére!**

**S2. csoport: PEPTIDHORMONOK, NÖVEKEDÉSI FAKTOROK, ROKONVEGYÜLETEK ÉS MIMETIKUMOK**

A Tiltólista nevezéktana változásaként, még 2015-ben bekerült a csoport megnevezésébe a mimetikumok elnevezés, mely a szintetikus analógokra utal, és természetesen ezek is valamennyien tiltottak.

Az eritropoiézist (vérképzést) stimuláló ágensek csoportjának kibővítéseként a csoporthoz hozzáadásra kerültek a GATA inhibitorok (pl.: K-11706) és a transzformáló növekedési faktor –β (TGF- β) inhibitorok (pl.: sotatercept, luspatercept).

**Továbbra is külön megnevezett csoport a WADA Tiltólistában a hypoxia indukált faktor (HIF) stabilizátorok, ezek növekvő fontossága miatt, pl. kobalt, FG-4592; és a HIF aktivátorok csoportja pl. argon, xenon.**

Az **FG-4592** INN (Nemzetközi Gyógyszer- szabadnév Lista) szerinti **neve** – **roxadustat** is felkerült a Tiltólistára.

A **molidustat**, mint újabb példa a HIF stabilizálókra, felkerült a Tiltólistára.

**Továbbra is valamennyi kobalt vegyület, - a kobalt tartalom mennyiségi meghatározása nélkül – TILTOTT! Kivételt képez kizárólag a B12 vitamin (cyanocobalamin) – mely ilyen formában NEM TILTOTT!**

**Felhívjuk a figyelmet, hogy a BÉRES CSEPP és a BÉRES CSEPP EXTRA nevű termékek továbbra is a TILTOTT ANYAGOK közé tartoznak, mivel ezen termékek kobaltot tartalmaznak kobalt-klorid-hexahidrát formájában.**

**Ezen kívül sportoló számára tiltott terméknek számít még a kobalt tartalma miatt, az étrend-kiegészítők közé tartozó HUMET-R szirup és a Ferrocomp Forte 10 mg tabletta. Az étrend- és táplálék-kiegészítők között a fentieken kívül is előfordulhatnak még a sportolók számára tiltott kobalt tartalmú készítmények. Kérjük, hogy nagyon figyeljenek erre, ha ilyen termékeket fogyasztanak!**

**Kiemelt figyelmet kapnak a WADA által előírt, kötelezően elvégzendő sport-specifikus kiegészítő analízisek között, a növekedési hormon (GH) felszabadulását előidéző faktorok ellenőrzése.**

**Ezen anyagok, sajnos táplálék-kiegészítőkben is gyakran megjelennek, pl.:**



**Felhívjuk a figyelmet, hogy a trombocita-eredetű plazma készítmények továbbra sem tiltottak!**

**S3. csoport:** **ß2-AGONISTÁK**

**A szelektív és nem szelektív Béta-2-agonisták megnevezései felkerültek a Tiltólistára. (fenoterol, formoterol, higenamine, indacaterol, olodaterol, procaterol, reproterol, salbutamol, salmeterol, terbutaline, vilanterol).**

**A higenamine dokumentáltan a *Tinospora crispa* nevezetű növény összetevője, melyet táplálék-kiegészítők összetevői között is kimutattak. A növény a Távol-Kelet trópusi, szubtrópusi övezetéből származik, de Kínában, Indonéziában, Thaiföldön, Vietnámban és Malaysiában is nagyon népszerű gyógynövény - a következő jótékony hatásokat tulajdonítják neki: immunerősítő, cukorbetegség és magas vérnyomás betegség kezelése, láz- és fájdalomcsillapító (gyógyítja a kígyómarást és a maláriát), illetve féreg, és vízhajtó hatású. Az aktív hatóanyag, mely a WADA Tiltólistáján szerepel a Higenamine - mely egyébkét más növényekben, trópusi gyümölcsökben és egyes orchideákban is megtalálható, pl.:**

|  |
| --- |
| **Nandina domestica Thunberg (Berberidaceae)** |
|  **Aconitum carmichaelii** |
|  **Asarum heterotropioides** |
|  **Galium divaricatum (stem and vine)** |
|  **Annona squamosa** |
|  **Nelumbo nucifera (lotus seeds)** |
|  **Argemone mexicana** |
|  **Magnolia salicifolia** |
|  **Aconite** |

**A hatóanyag toxicitására vonatkozóan nem készültek megfelelő vizsgálatok, és nincs releváns információ. Azonban ezen vegyület szintetikus formáját használva, sajnálatosan étrend-kiegészítőkben is előfordul a Higenamine, stimuláns hatása miatt első sorban zsírégetőkbe, fogyókúrás szerekbe teszik bele. A WADA Tiltólistán az S3-as csoportban, a Béta-2-agonisták között szerepel, és versenyen és versenyen kívül egyaránt tiltott szer.**

A **salbutamol** (az USA-ban **albuterol** néven forgalmazzák!) (24 óránként legfeljebb 1600 mikrogramm), **formoterol** (24 óránként legfeljebb 54 mikrogramm) és a **salmeterol** (orvosi indikáció esetén ajánlott dózisban, 24 óránként legfeljebb 200 mikrogramm) **inhalációban alkalmazva, TUE engedély** kiállítása nélkül **engedélyezett.**

**A salbutamol adagolási paramétereit pontosították, amennyiben a teljes 24 órás dózist nem lehet egy időben beadni. Inhalált salbutamol: 24 óra alatt legfeljebb 1600 mikrogramm, ami 12 óránként nem haladhatja meg a 800 mikrogrammot;**

**A salmeterol maximum terápiás dózisát a gyártói ajánlásnak megfelelően határozták meg, melynek mennyiségét is megadták. Inhalált salmeterol: 24 óra alatt legfeljebb 200 mikrogramm.**

**Kutatások folynak annak érdekében, hogy az inhaláció útján szervezetbe került salmeterol vizelet koncentrációjának elfogadható határértékét meghatározzák. Jelenleg a TD2015MRPL Technikai Dokumentum ajánlása alapján 10ng/ml mennyiség alatt a salmeterol jelenlétét a WADA akkreditált Laborok nem jelentik.**

**A WADA 2013-tól kezdődően a formoterol esetében a 24 óránkénti engedélyezett mennyiségi határt 36 mikrogrammról felemelte 54 mikrogrammra!**

**Felhívjuk a figyelmet, hogy a WADA álláspontja szerint, továbbra is aggályt keltő a rendszeresen illetve nagy mennyiségben szedett ß2-agonisták teljesítményfokozó hatása!**

**A salbutamol, salmeterol és formoterol hatóanyagokon kívüli, bármely egyéb β2-agonista származékok használata továbbra is szigorúan TILOS! Amennyiben nincs más alternatív megoldás, és a Sportoló egészségének helyreállításához, orvosilag igazolt módon, kizárólag ezen tiltott szerek valamelyikének használata szükséges, úgy a terápia megkezdése előtt TUE engedély beszerzése kötelező!**

Az inhalálással a szervezetbe juttatott salbutamol és formoterol esetében a megengedett napi maximális dózis mellett meghatároztak egy küszöbértéket a vizeletben mért koncentrációkra is. Ha a vizeletben a salbutamol koncentrációja 1000ng/ml vagy ennél több, a formoterol koncentrációja 40 ng/ml vagy ennél több, ez pozitív vizsgálati eredménynek minősül, kivéve, ha a sportoló ellenőrzött farmakokinetikai vizsgálat útján bizonyítja, hogy az abnormális eredmény a meghatározott gyógyászati célból inhalált adag használatának következménye.

Ha a fentieket meghaladó adagot igénylő orvosi helyzet merül fel, visszamenőleges (sürgősségi) gyógyászati célú mentességre vonatkozó kérelmet kell benyújtani.

A béta2-agonisták kérdése továbbra is a WADA kutatási tevékenységének középpontjában áll az ilyen szerek nagy adagban történő szedésének megelőzése és tiltása érdekében, az asztmatikus sportolók megfelelő ápolásának és kezelésének lehetővé tétele mellett. E gyógyszerek használatának folyamatos figyelemmel kísérése továbbra is prioritást élvez, és a jövőben további változások várhatóak ezeknek a szereknek a kezelésében.

**Magyarországon forgalomba lévő nem salbutamol, salmeterol, vagy formoterol hatóanyagú szelektív ß2-adrenerg receptor agonisták az OGYÉI honlapján 2016.11.02-án feltüntetett állapot szerint, melyek alkalmazásakor TUE engedély kötelező!:**

**Terbutaline:**

* **BRICANYL TURBUHALER 0,5mg/adag adagolt inhalációs por**
* **BRICANYL 0,5mg/ml oldatos injekció**

**Fenoterol:**

* **BERODUAL N inhalációs aeroszol**
* **BERODUAL inhalációs oldat**

**Indacaterol:**

* **ONBREZ BREEZHALER inhalációs por**
* **ULTIBRO BREEZHALER inhalációs por**

**Olodaterol:**

* **SPIOLTO RESPIMAT inhalációs oldat**
* **STRIVERDI RESPIMAT inhalációs oldat**
* **YANIMO RESPIMAT inhalációs oldat**

**Vilanterol:**

* **ANORO inhalációs por**
* **RELVAR ELLIPTA inhalációs por**

Magyarországon forgalomban lévő, **szájon át szedhető salbutamol tartalmú készítmény** az OGYÉI honlapján 2016.11.02-án feltüntetett állapot szerint:

* **SALBUTAMOL tabletta 2mg (tiltott, TUE engedély kötelező!)**

Magyarországon forgalomban lévő, inhalációban használatos salbutamol, salmeterol és formoterol tartalmú készítmények, melyek alkalmazhatóságára vonatkozó adatokat az alábbi táblázatban foglaltuk össze:

|  |  |  |  |  |
| --- | --- | --- | --- | --- |
| MAGYARORSZÁGON FORGALOMBAN LÉVŐ KÉSZÍTMÉNYEK az OGYÉI honlapján 2016.11.02-án feltüntetett állapot szerint | Hatóanyag | Hatóanyag tartalom egy adagban (µg/puff) | Maximális adag/nap | Törzskönyvből törölve |
| Buventol Easyhaler inh. por | salbutamol | 200 | 8 puff |  |
| Ecosal Easy-Breathe inh. szuszp. | salbutamol | 100 | 16 puff | 2013.11. |
| Ecosal inh. Szuszp.. | salbutamol | 100 | 16 puff | 2013.11. |
| Ipramol Steri-Neb old. | salbutamol | 2080 | **TILTOTT** | 2013.11. |
| Ipratropium-bromid/szalbutamol Cipla oldat porlasztásra | salbutamol | 2500 | **TILTOTT** |  |
| Sabacomb túlnyomásos inhalációs szuszpenzió | salbutamol | 100 | 16 puff |  |
| Salbutamol Sandoz inh. szuszp. | salbutamol | 100 | 16 puff |  |
| Salbutamol-TEVA 2,5 mg oldat porlasztásra | salbutamol | 2500 | **TILTOTT** | **2013.11.** |
| Salbutamol-TEVA 5,0 mg oldat porlasztásra | salbutamol | 5000 | **TILTOTT** | **2013.11.** |
| Ventolin Evohaler inh.aer. | salbutamol | 100 | 16 puff |  |
| Atimos inh. oldat | formoterol | 12 | 4 puff |  |
| Brimica Genuira inh. por | formoterol | 12 | 4 puff |  |
| Budfor inhalációs por | formoterol | 4,5 / 9 | 12 / 6 puff | 2012.06. |
| Bufomix easyhaler inh. por | formoterol | 4,5 / 9 | 12 / 6 puff |  |
| Chemoterol inhalációs por | formoterol | 12 | 4 puff |  |
| DuoResp Spiromax inh. por | formoterol | 4,5 / 9 | 12 / 6 puff |  |
| Edoflo inhalációs por | formoterol | 4,5 / 9 | 12 / 6 puff | 2012.06. |
| Foradil inh. caps. | formoterol | 12 | 4 puff |  |
| Forair inh. oldat | formoterol | 12 | 4 puff |  |
| Formodual inh. oldat | formoterol | 6 | 9 puff |  |
| Formoterol Easyhaler inh. por | formoterol | 12 | 4 puff |  |
| Foster inh. oldat | formoterol | 6 | 9 puff |  |
| Foster Nexthaler in. por | formoterol | 6 | 9 puff |  |
| Inhafort inh. por | formoterol | 12 | 4 puff |  |
| Orest Easyhaler inh. por | formoterol | 4,5 | 12 puff |  |
| Oxis Turbuhaler inh. por | formoterol | 4,5 | 12 puff |  |
| Pulmalio inh. por | formoterol | 6 / 12 | 9 / 4 puff |  |
| Reviform Axahaler inh. por | formoterol | 12 | 4 puff |  |
| Symbicort inh. por  | formoterol | 4,5 | 12 puff |  |
| Symbicort Forte Turbuhaler inh. por | formoterol | 9 | 6 puff |  |
| Symbicort Mite Turbuhaler | formoterol | 4,5 | 12 puff |  |
| Airflusol Forspiro inhalációs por | salmeterol | 50 |  4 puff |  |
| Busalair inhalációs por | salmeterol | 20 | 10 puff | 2016.08.08 |
| Dimenio inhalációs por | salmeterol | 50 | 4 puff |  |
| Flumetor inh. por | salmeterol | 50 | 4 puff | 2015.10.16. |
| Fullhale inhalációs szuszpenzió | salmeterol | 25 | 8 puff |  |
| Revix Axahaler inhalációs por | salmeterol | 20 | 10 puff |  |
| Salmeterol/Fluticasone propionate Pharos inh. Por | salmeterol | 50 | 4 puff | 2013.01.24. |
| Seretide Discus por inh. | salmeterol | 50 | 4 puff |  |
| Seretide Evohaler inh. aer. | salmeterol | 25 | 8 puff |  |
| Serevent inh. aer. | salmeterol | 25 | 8 puff |  |
| Serevent Diskus por inh. | salmeterol | 50 | 4 puff |  |
| Serevent Evohaler inh.szuszp. | salmeterol | 25 | 8 puff |  |
| Sirdupla inhalációs szuszpenzió | salmeterol | 25 | 8 puff |  |
| Thoreus diskus inh. por | salmeterol | 50 | 4 puff |  |
| Thoreus Evohaler inh.szuszp. | salmeterol | 25 | 8 puff |  |

A maximális adagokat, mely **TUE engedély nélkül alkalmazható**, a WADA által meghatározott, naponta inhalációsan bevihető salbutamolból 1600 mikrogrammos formoterolból 54 mikrogrammos, salmeterol 200 mikrogrammos mennyiségi határ alapján adtuk meg, de felhívjuk a figyelmet, hogy a vizeletben mért salbutamol és formoterol koncentrációját számos tényező befolyásolhatja, úgymint:

* a vizeletminta sűrűsége (folyadék telítettségi állapot)
* a sportoló testsúlya
* mennyi idővel a mintavétel előtt alkalmazták a készítményt
* mekkora mennyiségben alkalmazták a készítményt (egyszerre az engedélyezett dózisban, vagy azt egész napra elosztva)

**S4. csoport: HORMON- ÉS METABOLIKUS MÓDOSÍTÓK**

**Újdonságként, az androsta-3,5-diene-7,17-dione (arimistane) felkerült a Tiltólistára, mint az aromatáz inhibitorok új példája.**

2016-ban az inzulin-mimetikumok is felkerültek a WADA Tiltólistájára, így a Tiltólista immár az összes inzulin-receptor agonistát tartalmazza.

**2016-ban a meldonium nevű hatóanyag (Mildronate) felkerült a WADA Tiltólistára, mert bizonyítást nyert, hogy a sportolók meg nem engedett teljesítménynövelési céllal használják. A meldonium a gyógyászatban kardioprotektív anti-ischemiás szerként használatos, a sportolók, pedig a szervezet energia hasznosítását fokozó hatását használják ki. A Mildronate, mint gyógyszer Lettországban készül, és ott piacvezető termék, de rendkívül népszerű Kelet-Európában (Oroszország, Litvánia, Ukrajna, Moldávia, Fehéroroszország, Azerbajdzsán és Örményország), elsősorban erősportágakban, és nagyon gyakori a megjelenésük izomerő fokozására ajánlott étrend-kiegészítőkben.**

**A trimetazidine a stimulánsok közül, ahol eddig a stimulánsokkal hasonlóságot mutató szerkezete miatt szerepelt, a metabolikus módosítók alcsoportjába került át 2015-ben. A módosítás oka az volt, hogy a trimetazidine farmakológiailag a szív-anyagcsere módosítójaként került besorolásra. A gyógyászatban általánosan használt szívgyógyszer, Magyarországon is kapható közforgalmi patikákban, melyeket az alábbi táblázatban foglaltuk össze az OGYÉI honlapján 2016.11.02-án feltüntetett állapot szerint:**

|  |
| --- |
| **ADEXOR MR 35 mg módosított hatóanyag leadású filmtabletta** |
| **APSTAR 35 mg retard tabletta** |
| **MEZITAN 35 mg módosított hatóanyag leadású filmtabletta** |
| **MODUXIN MR 35 mg retard tabletta** |
| **PABIAMET 20 mg bevont tabletta** |
| **PREDUCTAL filmtabletta** |
| **PREDUCTAL MR 35 mg módosított hatóanyag leadású filmtabletta** |
| **TRIMEPECT 35 mg módosított hatóanyag leadású tabletta** |
| **TRIMETAZIDIN-RATIOPHARM 35 mg retard tabletta** |
| **TRIMETAZIDINE MYLAN 35 mg retard tabletta** |
| **TRIMETAZIDINE SANDOZ 35 mg retard tabletta** |
| **VASCOTASIN 35 mg módosított hatóanyag leadású tabletta** |

**S5. csoport: VÍZHAJTÓK ÉS MASZKÍROZÓ ANYAGOK**

**A WADA álláspontja szerint a vízhajtók szerepe továbbra sem csupán maszkírozó anyagok, ágensek, hanem más célból is vissza lehet élni velük, nevezetesen például a gyors súlycsökkenés előidézésével.**

A WADA deklarálta, hogy a szénsav-anhidráz gátlók (szénsav-anhidráz inhibitorok, karboanhidráz-bénítók) szemészeti alkalmazása - pl. szemcsepp formában – engedélyezett, tekintettel arra, hogy ezen vízhajtókat, pl. acetazolamid, brinzolamid, dichlorfenamid, dorzolamide metazolamid a gyógyászatban szemészeti betegségek kezeléseként, pl: glaukóma alkalmazzák.

**S6. csoport: STIMULÁNSOK**

**Felhívjuk a figyelmet, hogy a sportbeli WADA Tiltólista kimondja, a teljes phenethylamin vegyületcsalád tiltott a növekvő illegális designer drogokra tekintettel (néhány anyag ebből a csoportból, pl. synephrine csak a monitoring csoportban maradt, és végül nem került fel a hatályos Tiltólistára). Ez a változás jól illeszkedik a nemzetközi kábítószer rendelethez, ahol ezek az anyagok, mint az új pszichoaktív szerek egy csoportjaként vannak jelen - és ez ma teljes mértékben időszerű, mivel világszerte nagyon nagy problémát jelent!**

**Phenylethylamine esetében azonban az általános élelmiszerfogyasztás nem eredményezi a phenylethylamine mennyiségének akkora szintjét, amely pozitív vizsgálati eredménynek (Adverse Analytical Finding) minősülne.**

A clonidine nevezetű hatóanyag használata engedélyezett (Magyarországon a glaucoma kezelésében használatos első sorban).

Az előző években bizonyos hatóanyagok átminősítésre kerültek, mert a korszerű analitikai technikák lehetővé teszik származásuk felderítését, valamint az MDMA és MDA esetében kevésbé valószínűsíthető a doppingszerként való alkalmazásuk.

A cathinon és analógjaik (pl. mephedron, metedron) felkerültek példaként a listára az emelkedő használat miatt. Felhívjuk a figyelmet, hogy az ebbe a csoportba besorolható egyéb hatóanyagok is tiltottak, például a pentedron (penta kristály).

**A besorolás, mely doppingvétség esetén meghatározza a kiszabható büntetés mértékét, megtalálható a Tiltólistában:**

**S6.a: Nem meghatározott stimulánsok, ezek az anyagok egyértelműen nevesítve vannak a Tiltólistában**

**S6.b: Meghatározott stimulánsok, a Tiltólistában csak példák vannak felsorolva, a felsorolt hatóanyagokon kívül a hasonló kémiai szerkezetű vagy hasonló biológiai hatású anyagok is ide tartoznak.**

**Új elemként a lisdexamfetamine nevezetű vegyülettel egészült ki a Tiltólista S6.a csoportja. Ez a vegyület az amphetamine egy inaktív pro-drug-ja.**

**INN-s név hiányában a methylhexaneamine a IUPAC nomenklatúra szerinti nevén: 4-methylhexan-2-amine került fel a Tiltólistára. Számos egyéb szinonimája is van a methylhexaneamine-nak, például 1,3-dimethylamylamine, dimethylpentylamine; methylhexamine; methylhexanamine; 1,3-dimethylpentylamine.**

A „metilhexanamine” a teljesség igénye nélkül, még megjelenhet az alábbi neveken:

|  |  |  |
| --- | --- | --- |
| **Methylhexaneamine** | **Forthan** | **2-amino-4-metilhexán** |
| **Methylhexanamine** | **Floradrene** | **2-hexanamine,4-methyl-** |
| **DMAA** | **4-methyl-2-hexanamine** | **2-hexanamine,4-methyl- (9CI)** |
| **dimetil-amilamin** | **4-methylhexan-2-amine** | **1,3-dimethylamylamine** |
| **dimethylamylamine** | **Geranamine** | **1,3-dimethylpentylamine** |
| **Forthane** | **geranamin** | **pentylamine** |
| **Pentylamine,1,3-dimethyl-** | **rózsamuskátli-olaj („geranium oil”)** | **pentilamin,** |
| **rózsamuskátligyökér-kivonat(„geranium root extract”)** | **2-amino-4-methylhexane** |  |

**PSEUDOEPHEDRIN TARTALMÚ KÉSZÍTMÉNYEK, MELYEK VERSENYEN TILTOTTAK.**

**A WADA ajánlás szerint, napi 240 mg-os alkalmazás esetén legalább 24 órával a verseny kezdete előtt abba kell hagyni a szedésüket!**

**Több vizsgálat szerint, nem mindenkinél elegendő az egy nap a pseudoephedrin szervezetből történő kiürülésére, ezért javasoljuk, hogy több nappal a verseny előtt hagyják abba a pseudoephedrin tartalmú szerek alkalmazását, és egyéb tiltott hatóanyagot nem tartalmazó készítményeket alkalmazzanak!**

|  |  |  |  |
| --- | --- | --- | --- |
| **MAGYARORSZÁGON FORGALOMBAN LÉVŐ KÉSZÍTMÉNYEK az OGYÉI honlapján 2016.11.02-án feltüntetett állapot szerint** | **WADA CSOP.** | **HATÓANYAG** | **MENNYISÉG/ADAG** |
| **Advil cold tabletta** | S6.b | pseudoephedrine | **30mg** |
| **Aerinaze tbl.** | S6.b | pseudoephedrine | **120mg** |
| **Algoflex cold filmtbl.** | S6.b | pseudoephedrine | **30mg** |
| **Aspirin Complex gran.** | S6.b | pseudoephedrine | **30mg** |
| **Aspirin Complex Forró ital gran.** | S6.b | pseudoephedrine | **30mg** |
| **Clarinase tbl.** | S6.b | pseudoephedrine | **120mg** |
| **Ibuprofén/Pszeudoefedrin-Wick filmtbl.** | S6.b | pseudoephedrine | **30mg** |
| **Lasquil granulátum** | S6.b | pseudoephedrine | **30mg** |
| **Medinait Wick szirup** | S6.b | pseudoephedrine | **60mg/30ml** |
| **Mucogrip filmtbl.** | S6.b | pseudoephedrine | **30mg** |
| **Neo Citran Cold and Sinus por** | S6.b | pseudoephedrine | **30mg** |
| **Neo citran cold and Sinus szirup** | S6.b | pseudoephedrine | **30mg/30ml** |
| **Nurofen Cold and Flu filmtbl.** | S6.b | pseudoephedrine | **30mg** |
| **Rhinathiol Cold filmtbl.** | S6.b | pseudoephedrine | **30mg** |
| **Zyrtec-D filmtbl.** | S6.b | pseudoephedrine | **120mg** |

**S7. csoport: NARKOTIKUMOK**

**Újdonságként a nicomorphine vegyülettel egészült ki a Tiltólista „narkotikumok” csoportja. Ez a vegyült egy opioid típusú fájdalomcsillapító, amely a beszedést követően morfinná alakul.**

**S8. csoport: KANNABINOIDOK**

**A természetes és a szintetikus tetrahydrocannabinol (marihuana, hasis, THC) és a kannabimimetikumok (Spice, JWH-018, JWH-073, HU-210) TILTOTTAK!**

Minden sportolónak tisztában kell lenni azzal, hogy a kannabinoidok a gyakori vagy ismételt használat esetén a zsírszövetben elraktározódhatnak, és hetekkel a használat után is a kimutatási határérték feletti mennyisiségben megjelenhetnek a vizeletben. Lehetnek olyan esetek, amikor például hirtelen fogyást követően a zsírszövetben tárolt metabolit kimutatható, még akkor is, ha a közelmúltban nem használták ezeket az anyagokat. Bár a WADA szabályzata értelmében a kannabinoidok csak versenyen tiltottak, a Magyar Antidopping Csoport azt tanácsolja minden sportolónak, hogy soha ne használja ezeket a szereket!

Annak ellenére, hogy számos esetben úgy forgalmaznak kender termékeket, hogy azok nem tartalmaznak THC-t és legálisan forgalmazhatók, alkalmazásuk esetén a pozitív vizsgálati eredmény nem kizárható. Nagy kockázatot vállal az a sportoló, aki ezeket a szereket kipróbálja, és használja.

**S9. csoport: GLÜKOKORTIKOIDOK**

**Az érintettek felek észrevételeinek mérlegelése után, 2017-ben nem történt változás ebben a csoportban.**

A WADA Tiltólista alapján, a **glükokortikoid** tartalmú készítmények **orális, rektális, intravénás vagy intramuszkuláris alkalmazása tiltott, csak TUE engedéllyel alkalmazhatók!**

**Egyéb alkalmazások, (inhaláció, lokális alkalmazás - intraarticularis / periarticularis / peritendinous / epiduralis / intradermalis) engedélyezettek. A sportolónak rendelkeznie kell az alkalmazott terápiára vonatkozó orvosi igazolással (ambuláns lap, zárójelentés, kezelési lap, stb.), és ezt az illetékes doppingellenes szervezetek kérésére be kell tudni mutatni, azonban a terápiát megelőzően, vagy a sporteseményen való részvétellel összefüggésben, előzetesen sehová nem szükséges elküldeni.**

**A bőrgyógyászati (beleértve iontoforézist és fonoforézist), fül-, orr-, szem-, fogíny-, száj nyálkahártyán és perianálisan alkalmazott készítmények nem tiltottak, ezért NEM igényelnek TUE kérelmet!**

**TILTOTT MÓDSZEREK**

**M1. A VÉRBE ÉS A VÉR ALKOTÓELEMEIBE TÖRTÉNŐ BEAVATKOZÁS**

**A kiegészítő oxigénadás inhaláció útján, de nem intravénásan, megengedett. Ezt egyértelműsítendő, az M1.2 csoportban jelenleg az alábbi meghatározás szerepel: „kivéve a belégzés útján történő kiegészítő oxigénadást”.**

**M2. KÉMIAI ÉS FIZIKAI MANIPULÁCIÓ**

**• A katéterezés példája már 2015-ben kikerült a szövegből**

**A katéterezés továbbra is tilos, ha annak célja a minta vagy a mintavétel integritásának manipulálása, vagy ennek kísérlete, de a szabályzat elismeri, hogy katéterezésre orvosi célból szükség lehet.**

**• Az intravénás infúziók és/vagy injekciók tiltott mennyiségét és gyakoriságát 6 óránként 50 ml-t meghaladó mértékben határozták meg.**

**Felhívjuk a figyelmet arra, hogy a WADA honlapján (http://www.wada-ama.org/Documents/Science\_Medicine/Medical\_info\_to\_support\_TUECs/WADA\_Medical\_info\_IV\_infusions\_3.0\_EN.pdf) az intravénás infúziók alkalmazására vonatkozó gyógyászati célú mentességre (TUE engedély) vonatkozó határozatokat alátámasztó frissített orvosi információ található!**

**BIZONYOS SPORTÁGAKBAN TILTOTT SZEREK**

**P1. Alkohol**

A Nemzetközi Motorverseny Szövetség (FIM) kérésének alapos megfontolása után, a Szövetség neve eltávolításra került azon sportágak közül, melyekben az alkohol tiltott szernek minősül, mivel a WADA elfogadta, hogy a FIM az alkohol használatáról saját doppingellenes szabályzatában rendelkezik.

**P2. Béta-blokkolók**

**A Víz alatti Tevékenységek Világszövetsége (CMAS) saját kérésére, felvételre került azon nemzetközi szövetségek csoportjába, melyek bizonyos versenyszámokban tiltják a béta-blokkolók versenyen való használatát.**

*A Magyar Antidopping Csoport részére érkezett visszajelzésekből úgy tűnik, hogy egyre több magyar sportoló tanul / edz az Egyesült Államokban. Ezért ezúton szeretnénk mindenki figyelmét felhívni, hogy az USA-ban, Kanadában, Japánban és Angliában tartózkodó sportolók amennyiben gyógyszert vesznek vagy kapnak, az alábbi oldalon tudnak a gyógyszer Tiltólistás összetevő tartalmáról tájékozódni:*

[*http://www.globaldro.com/*](http://www.globaldro.com/)

**EMLÉKEZTETŐ!**

**Glicerin alkalmazása:**

**A glicerin plazma-expanderként történő alkalmazása tilos; ehhez az élelmiszerekben, és**

**a kozmetikai készítményekben (pl.: testápolók) általában megtalálható mennyiséget jócskán meghaladó mennyiség bevitele szükséges.**

**A 2017. ÉVI MONITORING PROGRAM**

**A WADA, együttműködésben az egyéb aláíró felekkel és a kormányokkal, monitoring programot hozott létre azon szerek tekintetében, amelyek nincsenek ugyan a Tiltólistán, de amelyet a WADA ellenőrizni kíván annak érdekében, hogy észlelhető legyen bármilyen visszaélésszerű felhasználási mód a sport területén.**

**A felhasználási szokások felmérése céljából, a következők kerültek be a Monitoring Programba:**

* **Codeine;**
* **A Béta-2-agonisták párhuzamos használatának monitorozása.**

Budapest, 2016-12-18.

 Magyar Antidopping Csoport - HUNADO